b"\n_START_ARTICLE_\nRoyan\n_START_SECTION_\nGeografija\n_START_PARAGRAPH_\nKraj se nahaja v pokrajini Saintonge ob obali Biskajskega zaliva, severno od estuarija Gironde, 60 km ju\xc5\xbeno od La Rochelle.\n_START_SECTION_\nZgodovina\n_START_PARAGRAPH_\nNa ozemlju sedanjega kraja je stala anti\xc4\x8dna naselbina Roiannum, pristani\xc5\xa1\xc4\x8de galskega plemena Santones._NEWLINE_Zgodovina Royana kot turisti\xc4\x8dnega cilja sega v pozno 19. stoletje._NEWLINE_V \xc4\x8dasu druge svetovne vojne sta ustje Gironde branili dve nem\xc5\xa1ki trdnjavi, severna (Royan) in ju\xc5\xbena (la Point de Grave). Obe sta predstavljali enega redkih \xc5\xbeepov, ki so ga Nemci \xc5\xa1e branili po zavezni\xc5\xa1ki osvoboditvi ve\xc4\x8dine francoskega ozemlja. V zgodnjih urah 5. januarja 1945 so letala Royal Air Force v dveh napadih bombardirala in izbrisala sredi\xc5\xa1\xc4\x8de Royana._NEWLINE_Zavezni\xc5\xa1ka operacija, usmerjena na nem\xc5\xa1ke sile na otoku \xc3\x8ele d'Ol\xc3\xa9ron in v ustju Gironde, se je za\xc4\x8dela z napadom Francoskih svobodnih sil ob pomo\xc4\x8di ameri\xc5\xa1kega splo\xc5\xa1nega pomorskega in zra\xc4\x8dnega bombardiranja 15. aprila 1945, pribli\xc5\xbeno 10 mesecev za izkrcanjem v Normandiji. Ameri\xc5\xa1ki bombniki B-17 Flying Fortress in B-24 Liberator so z bombardiranjem in znatno uporabo napalma dokon\xc4\x8dali opusto\xc5\xa1enje, ki se je za\xc4\x8delo 5. januarja._NEWLINE_Royan je bil obnovljen sredi 20. stoletja v modernisti\xc4\x8dnem slogu. Od leta 1964 do 1977 je gostil mednarodni festival sodobne umetnosti, ki je zdru\xc5\xbeeval glasbo, filmsko umetnost, razstavo vizualnih umetnosti in umetnosti bli\xc5\xbenjega in daljnega vzhoda ter Afrike."